
Napolitan 


Lo napolitan (en napolitan: napulitano, en italian 
napoletano ), es una lenga romanica parlada a Nàpols e dins 
sa region, Campània, e mai dins d'unas regions vesinas. Una 
lei de la region de Campània del 14 d'octobre de 2008 
reconeguèt lo napolitan coma lenga de protegir. 

Qualques fonts, coma Ethnologue, incluson dins lo meteis 
grop lingiiistic napoletanocalabrés los dialèctes del sud 
de Laci, del sud de Marchas, Abmç, Molise, Basilicata, del 
nòrd de Calàbria, e del nòrd e del centre de Polha, çò 
qu'amassariá aperaquí 7 milions de locutors natius teorics. 

Los dialèctes napolitans son presents dins una granda part 
de l'Itàlia del Sud continentala, istoricament units a l'epòca 
del Reialme de Nàpols e del Reialme de las Doas Sicílias, e 
incluson a mai del napolitan pròpriament dich, 1' irpino, lo 
cilentano, 1' ascolano, lo teramano, l'abrucés oriental 
adriatic, 1' abrucés occidental, lo molisano, lo dauno- 
appenninico, lo garganico, 1' apulobarese, lo lucano, e lo 
cosentino. 

